[bookmark: bookmark0]Anexa la HCL nr. 30 din 26.04.2023
Regulament  privind participarea persoanelor fizice, având calitatea de solicitanți de finațare în cadrul Programului casarea autovehiculelor uzate, derulat în co-finanţare cu Administraţia Fondului pentru Mediu precum şi procesul de înregistrare al acestora 
[bookmark: bookmark1]PREAMBUL
Programul privind casarea autovehiculelor uzate,  are ca scop eliminarea din circulaţie a maşinilor uzate, cu grad ridicat de poluare. În cadrul acestui program, suma prevăzută pentru scoaterea din circulaţie a unui autovehicul mai vechi de 15 ani este de 3.000 de lei. Programul Rabla Local va fi implementat cu ajutorul unităţilor administrativ-teritoriale.
Având în vedere faptul că Administraţia Fondului pentru Mediu intenţionează să simplifice procedurile de accesare a proiectelor finanţate din Fondul pentru mediu prin descentralizarea unor programe cu ajutorul primăriilor care se vor implica direct în analiza şi implementarea proiectelor, prezentul regulament (procedură internă) a fost elaborat în vederea stabilirii etapelor privind participarea şi înscrierea persoanelor fizice în cadrul Programului.
Pentru a aplica prezentul regulamet, conform ghidului de finațare, este necesar ca Comuna Pericei și persoanele fizice cu domiciliul pe raza Comunei Pericei,   să parcurgă următorii pași:
· Înscrierea în program a Comunei Pericei, prin depunerea unei cereri de înscriere conform prevederilor din Ghid  (art.11) și aprobarea cererii de înscriere, avizarea cererii de înscriere și ulterior aprobarea finanțării acesteia  de către Administrația Fondului pentru Mediu (art.12, art.13, art.14 din Ghid );
· Încheierea contractului de delegare de către Comuna Pericei cu Administrația Fondului pentru Mediu (art.17 din Ghid);
· Publicarea pe pagina de internet a Administrației Fondului pentru Mediu a anunţului de deschidere a sesiunii de înscriere pentru solicitanţii de finanţare (persoanelor fizice care doresc să caseze autovehicule) şi a sumelor alocate pentru Comuna Pericei în baza contractului de delegare semnat;
· Înscrierea în aplicaţia gestionată de către Administrația Fondului pentru Mediu,  a solicitanţilor de finanţare (persoanelor fizice care doresc să caseze autovehicule),  care au domiciliul în raza Comuna Pericei, în limita bugetului prevăzut în contractul de delegare;
· Transmiterea de către Administrația Fondului pentru Mediu către Comuna Pericei  a listei cu solicitanții de finanţare,  persoane fizice care doresc să caseze autovehicule;
· derularea Programului conform prezentului regulamentului adoptat de către Comuna Pericei.
[bookmark: bookmark2]CAPITOLUL I - Dispoziţii generale
Art. 1.  Prezentul regulament stabileşte cadrul general al etapelor Programului de interes public privind casarea autovehiculelor uzate din Comuna Pericei, conform Ghidului de finațare  a Programului privind casarea autovehiculelor uzate, ghid aprobat prin Ordinul Ministerului Mediului, Apelor şi Pădurilor nr. 2.261/2022 și modificat prin Ordinul nr.864/2023.
Art. 2.  Programul privind casarea autovehiculelor uzate, are ca scop eliminarea din circulaţie a maşinilor uzate, cu o vechime egală sau mai mare de 15 ani, cu grad ridicat de poluare, şi astfel, creşterea calităţii aerului, protecţia spaţiilor verzi, stimularea înnoirii parcului auto .
Art. 3.  Programul se adresează cetăţenilor care doresc să caseze maşini, dar nu neapărat să şi achiziţioneze una nouă, fiind o oportunitate pentru posesorii de maşini mai vechi de 15 ani să beneficieze de suma de 3.000 lei ca şi stimulent pentru casare. Pentru a beneficia de stimulentul pentru casare în cuantum de 3.000 de lei, proprietarul autovehiculului uzat va încheia un contract de finanțare cu Primăria Comunei Pericei.
[bookmark: bookmark3]CAPITOLUL II - Grupul ţintă (beneficiarii)
Art. 4.  (1) Solicitantul de finațare sunt proprietarii de autovehicule uzate, înmatriculate pe numele lor de cel puţin 5 ani, persoane fizice, cu domiciliul  pe raza teritorială a Comunei Pericei și care s-au înscris ca și solicitanți în aplicația informatică, la o dată ulterioară semnării de către Comuna Pericei a contractului de delegare cu Administratia Fondului pentru Mediu, conform prevederilor art.18 din Ghidul de finanțare a Programului privind casarea autovehiculelor uzate.
(2) Lista solicitanților menționată la alin.(1), va fi pusă la dispoziție  Comunei Pericei, de către Administrația Fondului pentru Mediu, după finalizarea înscrierii solicitanților, conform prevederilor art.18 alin.(5) din Ghidul de finanțare a Programului privind casarea autovehiculelor uzate.
(3) Un solicitant de finanţare se poate înscrie o singură dată în cadrul unei sesiuni, pentru casarea uneia sau mai multor autovehicule uzate.

Art. 5. În sensul prezentului regulament, termenul "autovehicul uzat" desemnează orice autoturism, microbuz, autoutilitară uşoară sau autospecială/autospecializată uşoară care îndeplineşte cumulativ condiţiile prevăzute în Ghidul de finanţare a Programului privind casarea autovehiculelor uzate.

Art. 6.  Pentru a fi inclus în Programul instituit şi pentru a beneficia de stimulentul pentru casare în cuantum de 3.000 de lei, beneficiarul stimulentului pentru casare trebuie să îndeplinească următoarele condiţii: Criterii de eligibilitate a solicitantului de finațare (art.9 din Ghid):
Este considerat eligibil proprietarul de autovehicul uzat care îndeplineşte următoarele condiţii la data solicitării stimulentului pentru casare:
a) este persoană fizică cu domiciliul  pe raza teritorială a Comunei Pericei;
b) deţine în proprietate un autovehicul uzat înmatriculat pe numele său de cel puţin 5 ani şi se află în evidențele fiscale ale Comunei Pericei; excepție o face persoana fizică care a devenit proprietar ca urmare a partajului judiciar sau a dezbaterii procedurii succesorale;
c) nu este înregistrat cu obligaţii restante de plată a taxelor, impozitelor, amenzilor şi contribuţiilor către bugetul de stat şi bugetul local, conform prevederilor legale în vigoare;
d) nu a obţinut şi nu este pe cale să obţină finanţare prin proiecte ori programe finanţate din alte fonduri publice, fonduri comunitare, inclusiv prin Programul de stimulare a înnoirii Parcului auto naţional 2020-2024 sau prin Programul privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic, 2020-2024, pentru acelaşi autovehicul uzat cu care participă în Program;
e) nu este condamnat pentru infracţiuni împotriva mediului, prin hotărâre judecătorească definitivă;
f) se angajează să predea spre casare şi să radieze din circulaţie şi din evidenţele fiscale autovehiculul uzat pentru care solicită stimulentul pentru casare;
g) se angajează că nu va achiziţiona un autoturism cu norma de poluare Euro 5 şi/sau inferioară în termen de 3 ani de la primirea stimulentului pentru casare.
Criterii de eligibilitate a autovehiculului uzat (art.10 din Ghid)
Este considerat eligibil autovehiculul care îndeplineşte cumulativ următoarele condiţii:
a) este înregistrat în evidențele fiscale ale Comunei Pericei;
b) la data solicitării acordării stimulentului pentru casare are o vechime mai mare sau egală cu 15 ani, calculată de la anul fabricaţiei;
c) are norma de poluare Euro 3 şi/sau inferioară;
d) conţine componentele esenţiale: motor, transmisie, tren de rulare, caroserie, şasiu, precum şi echipamente electronice de gestionare a funcţiilor autovehiculului şi dispozitive catalizator, dacă acestea au fost prevăzute din fabricaţie.

Art. 7  (1) Candidaţii  vor aplica la acest Program în baza unui dosar care va cuprinde următoarele documente  :
a) Cerere, Anexa nr.1 la prezentul regulament;
b) Actul de identitate al proprietarului autoturismului în copie, semnată "conform cu originalul" de către solicitant;
c) Actele de proprietate ale autoturismului (cartea de identitate şi certificatul de înmatriculare), în copie, semnate "conform cu originalul" de către solicitant;
d) În cazul persoanei fizice care a devenit proprietar ca urmare a partajului judiciar sau a dezbaterii prcedurii succesorale, dovada deţinerii proprietăţii, respectiv hotărârea judecătorească, certificatul de moștenitor etc.;
e) Împuternicire notarială (dacă este cazul);
f) Certificat de atestare fiscală emis de Compartimentul Impozite și taxe  care să ateste că titularul nu este înregistrat cu obligaţii restante de plată a taxelor, impozitelor, amenzilor şi contribuţiilor către bugetul local;
g) Certificat de atestare fiscală emis de ANAF care să ateste că titularul nu este înregistrat cu obligaţii restante de plată a taxelor, impozitelor, amenzilor şi contribuţiilor către bugetul de stat;
h) Cazier judiciar;
i) Contul IBAN unde se va face transferul stimulentului pentru casare

Art. 8 - Persoanele fizice interesate de participare în cadrul prezentului Program vor depune cererea şi documentele justificative prevăzute la art. 7 din prezentul regulament, fie on-line prin expedierea pe adresa de e-mail: periceisj@gmail.com a acestor documente scanate/fotografiate, conţinând semnătura beneficiarului, fie fizic, prin prezentarea la Registratura Primăriei Comunei Pericei, strada Principală nr. 239;
Art. 9 (1) Persoanele desemnate prin Dispoziţia Primarului verifică îndeplinirea criteriilor de eligibilitate stabilite prin Ordinul de aprobare a Ghidului, se va stabili care sunt dosarele eligibile şi va comunica în scris candidaţilor situaţia privind dosarele depuse.
(2) În situația în care se constată de către Persoanele desemnate prin Dispoziţia Primarului, faptul că solicitanții de finanțare nu sunt cuprinși în lista comunicată de către  Administrația Fondului pentru Mediu, vor restituii documentația fără a verifica îndeplinirea criteriilor de eligibilitate stabilite prin ghid;
Art. 10 - După primirea înştiinţării privind eligibilitatea dosarului depus, fiecare persoană fizică care a depus dosar de casare, poate depune în termen de 5 zile lucrătoare completări sau contestaţii la înştiinţare;
Art. 11 - In termen de 5 zile lucrătoare de la primirea contestaţiei / completării,  persoanele desemnate prin Dispoziția Primarului vor verifica şi vor emite o nouă înştiinţare cu noul status al cererii;
[bookmark: bookmark7]Art. 12 - Primăria Comunei Pericei va acorda stimulentul pentru casare în cuantum de 3.000 de lei doar proprietarilor ale căror dosare sunt considerate eligibile/admise şi care:
a) încheie şi semnează contracte de finanțare cu Primăria Comunei Pericei, prin (Anexa 2 la prezentul regulament);
b) casează autovehiculul numai prin intermediul colectorilor autorizaţi şi prezintă dovada casării, respectiv certificatul de distrugere;
c) radiază din circulaţie şi din evidenţa fiscală a Primăriei Comunei Pericei şi prezintă certificatului de radiere.
Art. 13 - Suma de 3.000 de lei va fi virată de către Primăria Comunei Pericei în contul bancar indicat de beneficiar.
Art. 14. – Serviciul Impozite și taxe din cadrul Compartimentului Birou Contabilitate, Resurse umane, Impozite și taxe, Achiziții publice  a Primăriei  Comunei  Pericei,  va urmări în baza actelor administrative-fiscale (declaraţii privind dobândirea vehiculelor) dacă beneficiarii programului respectă angajamentul conform căruia nu vor achiziţiona un autoturism cu norma de poluare 5 şi/sau inferioară în termen de 3 ani de la primirea stimulentului pentru casare.



Șef Birou Contabilitate

